**eP18. ΕΚΤΙΜΗΣΗ ΕΡΓΑΣΙΑΚΟΥ ΚΙΝΔΥΝΟΥ ΣΤΟΥΣ ΕΠΙΘΕΩΡΗΤΕΣ ΔΗΜΟΣΙΑΣ ΥΓΕΙΑΣ ΣΤΟ ΠΛΑΙΣΙΟ ΤΗΣ ΠΑΝΔΗΜΙΑΣ COVID-19**

1) Αδαμόπουλος Ιωάννης, MPH, PhD(c),CERIDES, Σχολή Επιστήμων, Ιατρική Σχολή, Ευρωπαϊκό Πανεπιστήμιο Κύπρου, Λευκωσία

2) Δρ Σύρου Νίκη, ΤΕΦΑΑ, Πανεπιστήμιο Θεσσαλίας, Τρίκαλα

3) Δρ Μπούστρας Γεώργιος, CERIDES, Σχολή Επιστήμων, Ευρωπαϊκό Πανεπιστήμιο Κύπρου, Λευκωσία

4) Δρ Λάμνισος Δημήτριος, Σχολή των Επιστημών, Τμήμα Επιστημών Υγείας, Ευρωπαϊκό Πανεπιστήμιο Κύπρου, Λευκωσία

**Εισαγωγή:** Στη βιβλιογραφία διαπιστώνεται έλλειψη στοιχείων την ακριβή φύση των επαγγελματικών κινδύνων, για τους Επιθεωρητές Δημόσιας Υγείας. Πρόσφατη μελέτη στον Καναδά, έδειξε ότι οι Επιθεωρητές Δημόσιας Υγείας αντιμετωπίζουν μια ποικιλία κινδύνων που σχετίζονται με την εργασία.

**Σκοπός:** Η διερεύνηση της εκτίμησης των εργασιακών κινδύνων των Επιθεωρητών Δημόσιας Υγείας, στο πλαίσιο της πανδημίας COVID-19.

**Υλικό-Μέθοδος:** Πρόκειται για περιγραφική, συγχρονική μελέτη, που πραγματοποιήθηκε διαδικτυακά το δεύτερο τρίμηνο του 2021 στην Ελλάδα. Ως ερευνητικό εργαλείο χρησιμοποιήθηκε σταθμισμένο, ανώνυμο και κωδικοποιημένο ερωτηματολόγιο, που εστάλη σε πανελλαδικό δείγμα 684 Επιθεωρητών Δημόσιας Υγείας με email, μέσω των Υπηρεσιών τους, κατόπιν χορήγησης έγκρισης διεξαγωγής της έρευνας. Το τελικό δείγμα της μελέτης ήταν Ν=185 (ανταποκρισιμότητα 30,53%).

**Αποτελέσματα:** Αναφορικά με τη συχνότητα και σοβαρότητα των εργασιακών κινδύνων δημιουργήθηκε ένας συνολικός συνδυαστικός δείκτης, βάσει του οποίου οι συμμετέχοντες ανέφεραν τους εξής κινδύνους: i) εργονομικοί (Μ=2,896, SD=0,730) ii) ψυχοκοινωνικοί (Μ=2,787, SD=0,749), iii) οργανωτικοί (Μ=2,609, SD=0,813), iv) βιολογικοί, με σημαντικότερη την έκθεση σε ιούς (SARS-CoV-2), (Μ=2,652, SD = 0,886), v) φυσικοί (M=2,096, SD=0796), vi) χημικοί (M=1,985, SD=0,841).

**Συμπεράσματα:** Οι Επιθεωρητές Δημόσιας Υγείας στην Ελλάδα αντιμετωπίζουν συχνούς και σημαντικούς κινδύνους εργασίας, με συχνότερους τους ψυχοκοινωνικούς κινδύνους, υπό την επίδραση της πανδημίας. Τα ευρήματα αυτά μπορούν να συμβάλουν σημαντικά στην ανάπτυξη του κατάλληλου οργανωτικού και θεσμικού πλαισίου για τη μείωση των εργασιακών κινδύνων μεταξύ των εργαζομένων στις Υπηρεσίες Δημόσιας Υγείας.